google/wiki40b huggingface dataset:
Κλέμενς Φρίντριχ Ντρόστε τσου Χίλσχοφφ

Βιογραφία

Γεννήθηκε στις 28 Μαΐου 1837. Ήταν ο τέταρτος γιος του Βέρνερ-Κόνσταντιν φον Ντρόστε τσου Χίλσχοφφ (Werner-Constantin von Droste zu Hülshoff, 1798 - 1867) και της Καρολίνε Φράιφραου φον Βέντ (Caroline Freifrau von Wendt, 1802 - 1881). Αφού σπούδασε νομική διορίστηκε το 1871 (königlich-preußischer Landrat). Αρνήθηκε να εφαρμόσει τους νόμους της εκκοσμίκευσης που εξέδωσε ο Μπίσμαρκ, και γι' αυτό καθαιρέθηκε το 1875.
Παντρεύτηκε την Μαρία φον Μάλλινκροντ, με την οποία απόκτησε επτά παιδιά. Ίδρυσε το γηροκομείο Marienstift Droste zu Hülshoff, το οποίο λειτουργεί μέχρι σήμερα. Απεβίωσε στις 6 Δεκεμβρίου 1919.
The Scorpion King 3: Μάχη για την λύτρωση

Πλοκή

Από την εποχή όπου ανέβηκε στην εξουσία το βασίλειο του Ματθαίου έχει πέσει. Τώρα πια ο ίδιος έχει γίνει ένας δολοφόνος για πληρωμή. Μια μέρα προσλαμβάνεται από έναν βασιλιά με στόχο να προστατέψει ένα βασίλειο από έναν κακό τύραννο και τα φαντάσματα πολεμιστές του, έτσι ώστε να του δοθεί του Ματθαίου η ευκαιρία να ανακτήσει την δύναμη,την εξουσία και την δόξα που κάποτε ήξερε.
Γουλιέλμος της Αυστρίας

Βιογραφία

Γεννήθηκε στη Βιέννη και ήταν ο πρωτότοκος γιος του Λεοπόλδου Γ΄ δούκα της Έσω Αυστρίας και της Βιρίντις Βισκόντι, κόρης του Μπερναμπό κυβερνήτη του Μιλάνου. 
Ο Λεοπόλδος Γ΄ κυβερνούσε από κοινού με τον αδελφό του Αλβέρτο Γ΄ από το 1365, όταν απεβίωσε ο μεγαλύτερος αδελφός τους Ροδόλφος Δ΄, που κατείχε την Αυστρία μόνος του. Το 1379 στο Νόιμπουργκ συμφώνησαν να μοιράσουν τις κτήσεις: ο μεγαλύτερος έλαβε την Πέραν Αυστρία (Κανονική Αυστρία) και ο Λεοπόλδος Γ΄ την Έσω Αυστρία (Στυρία, Καρινθία, Καρνιόλη). 
Για να επεκτείνει την κυριαρχία του ο Λεοπόλδος Γ΄, θέλησε να νυμφεύσει τους γιους του με συζύγους που θα κληρονομούσαν περιοχές. Ο Λουδοβίκος Α΄ Καπετιδών-Ανζού ήταν βασιλιάς της Ουγγαρίας και της Πολωνίας και θα μοίραζε τις κτήσεις του στις δύο κόρες του Μαρία και Χέντβιχ, μόνα επιζόντα τέκνα του. Ο 14ετής Γουλιέλμος αρραβωνιάστηκε την Χέντβιχ, αλλά όταν απεβίωσε ο πατέρας της το 1382 οι Πολωνοί ζήτησαν βασίλισσα τη Χέντβιχ και τη διάλυση του αρραβώνα της, πράγμα που έγινε. 
Το 1386 ο πατέρας του σκοτώθηκε στη μάχη του Ζέμπαχ, προσπαθώντας να επεκτείνει την επικράτειά του στην Ελβετία. Την εξουσία ανέλαβε ο 18ετής Γουλιέλμος με τη βοήθεια του θείου του Αλβέρτου Γ΄, ο οποίος απεβίωσε το 1395 και τον διαδέχθηκε ο γιος του Αλβέρτος Δ΄. Τότε ξέσπασε αντιδικία μεταξύ του τελευταίου και του εξαδέλφου του Γουλιέλμου. Τελικά συμφώνησαν να κρατήσουν τη διαίρεση των πατέρων τους: ο Αλβέρτος Δ΄ έλαβε την Πέραν Αυστρία (Κανονική Αυστρία) και ο Γουλιέλμος την Έσω Αυστρία και το Τυρόλο. Ο Γουλιέλμος εγκαταστάθηκε στο Γκρατς. 
Το 1401 νυμφεύτηκε την Ιωάννα Β΄ των Καπετιδών-Ανζού, μέλλουσα κληρονόμο της Νάπολης. Το 1404 ο εξάδελφός του Αλβέρτος Δ΄ απεβίωσε και άφησε γιο τον 7ετή Αλβέρτο Ε΄. Τότε ο Γουλιέλμος ανέλαβε, ως κηδεμόνας, τη διακυβέρνηση της Πέραν Αυστρίας και προσπάθησε να την κρατήσει δική του, αλλά απεβίωσε το 1406 στη Βιέννη. Τάφηκε στον εκεί ναό του Αγ. Στεφάνου, στην κρύπτη των δουκών. Επειδή ήταν άτεκνος, τον κληρονόμησαν τα αδέλφια του: ο Λεοπόλδος Δ΄, ως κηδεμόνας, τη διακυβέρνηση της Πέραν Αυστρίας, ο Ερνέστος την Έσω Αυστρία και ο μικρός Φρειδερίκος Δ΄ το Τυρόλο.
Το 1414 απεβίωσε ο Λαδίσλαος Α΄ της Νάπολης και τον διαδέχθηκε η αδελφή του Ιωάννα Β΄ ως βασίλισσα.
Βιλελμίνη Αμαλία του Μπράουνσβαϊκ-Λύνεμπουργκ

Βιογραφία

Ήταν η τρίτη κόρη του Ιωάννη-Φρειδερίκου δούκα του Μπράουνσβαϊκ-Λύνεμπουργκ-Κάλενμπεργκ και της Βενεδίκτης-Ερριέττας των Βίττελσμπαχ, κόρης του Εδουάρδου κόμη του Παλατινάτου-Ζίμμερν.
Ετεωνέας

Στην ελληνική μυθολογία με το όνομα Ετεωνέας (Ετεωνεύς) είναι γνωστός ένας από τους υπηρέτες («θεράποντες») του βασιλιά της Σπάρτης, του Μενελάου. Ο Ετεωνέας, που ήταν γιος του Βοήθου («Βοηθοΐδης»), αναγγέλλει στον Μενέλαο την άφιξη του Τηλεμάχου και του γιου του Νέστορα στα ανάκτορα: «`Οξω δυο ξένοι φτάσανε, θεόθρεφτε Μενέλαε, / και λες πως είναι απ' τη γενιά του Δία του μεγάλου. / `Ορισε αν θα ξεζέψουμε τα γλήγορα άλογά τους, / ή σ' άλλους θα τους στείλουμε να τους φιλοξενήσουν.» (Οδύσσεια, δ 26-29, μετάφραση Ζησίμου Σίδερη). Τότε ο Μενέλαος του απάντησε θυμωμένα: «Γιε του Βοήθου Ετεωνιά, χαμένα πριν δεν τάχες, / μα τώρα μου μωρολογάς σαν το μικρό παιδάκι. / `Αλλοι κι εμάς μας φίλεψαν στα ξένα το ψωμί τους / κι ήρθαμε εδώ με το καλό, αν δε μας δώσει ο Δίας / κι άλλες ακόμα συμφορές να ιδούμε στα στερνά μας. / Μον' τρέχα αμέσως τ' άλογα των ξένων να ξεζέψεις, / κι οδήγα αυτούς πρωτύτερα να κάτσουν στο τραπέζι.» (δ 31-36)
Κατά την αναχώρηση του Τηλεμάχου από τη Σπάρτη, ο Ετεωνέας αναφέρεται και πάλι στην Οδύσσεια: «Τότε ήρθε κι ο Ετεωνιάς του Βόηθου ο γιος, ξυπνώντας / απ' το κρεβάτι του, γιατί δεν κατοικούσε αλάργα. / Τον πρόσταξε τ' Ατρέα ο γιος φωτιά να πάει ν' ανάψει / να βάλει κρέας να ψηθεί. Κι άκουσε αυτός αμέσως.» (ο 95-98)
Γέφυρα Μουσταφά Πασά

Περιγραφή

Ολοκληρώθηκε το 1529 (το οποίο φαίνεται σε επιγραφή η οποία υπάρχει πάνω στη γέφυρα ) και χτίστηκε μετά από εντολή του Βεζίρη Τσομπάν Μουσταφά Πασά. Η σχεδίαση έγινε από τον Οθωμανό αρχιτέκτονα Μιμάρ Σινάν. Η γέφυρα αποτελούσε ένα μέρος Βακουφικού συγκροτήματος το οποίο συμπεριλάμβανε ένα καραβάν σαράι (σημείο ανάπαυσης ταξιδιωτών), ένα ισλαμικό Τέμενος και ένα χαμάμ. Η γέφυρα έχει μήκος 295μέτρα, 6μέτρα πλάτος και έχει 21 τόξα και θεωρείται η μακρύτερη Οθωμανική γέφυρα στην Βουλγαρία. Το μεγαλύτερο τόξο της γέφυρας έχει άνοιγμα 18 μέτρα . Το 1766 ο Έβρος ποταμός πλημμύρισε και καταστράφηκαν τα μισά τόξα και στην συνέχεια η γέφυρα επιδιορθώθηκε το 1790 .
Πριν την κατασκευή της γέφυρας η περιοχή ήταν ακατοίκητη αλλά μετά την γέφυρα δημιουργήθηκε το χωριό Μουστάφα Πασά το οποίο το 16ο αιώνα αναπτύχθηκε ως πόλη. Η γέφυρα αποτελούσε το κύριο οδικό άξονα μεταξύ Κωνσταντινούπολης και Βελιγραδίου. Σήμερα συνεχίζεται να χρησιμοποιείται η γέφυρα και βρίσκεται στο κέντρο του Σβίλελνγκραντ.
Σήμερα η γέφυρα αυτή είναι το μοναδικό απομεινάρι της οθωμανικής ιστορίας της πόλης και το καραβάν σαράι, το χαμάμ και τα υπόλοιπα κτήρια τους βακουφικού συγκροτήματος έχουν εξαφανιστεί. Η πόλη μετονομάστηκε από Μουστάφα Πασά στο σημερινό όνομα Σβίλενγκραντ το 1913.
Παραλία Καλαμακίου Αχαΐας

Γενικά στοιχεία

Πρόκειται για σχετικά καινούριο οικισμό καθότι αναγνωρίστηκε ως τέτοιος στις 05/04/1981. Ο πληθυσμός του οικισμού αυξάνεται κυρίως τους καλοκαιρινούς μήνες, καθότι αποτελείται από πολλές εξοχικές κατοικίες.
Γιάννης Σπάθας

Βιογραφία

Γεννήθηκε στους Παξούς το 1950. Ήλθε σε επαφή με τη μουσική κοντά στον πατέρα και τους θείους του, μαθαίνοντας από μικρός ακορντεόν, κιθάρα και τύμπανα. Στον Πειραιά όπου μεγάλωσε, σχημάτισε με τους Αντώνη Τουρκογιώργη και Ηλία Ασβεστόπουλο (τον μετέπειτα ηγέτη των 2002 GR) το ροκ συγκρότημα Persons (1966-1969) και στη συνέχεια τους Socrates, πάλι με τον Τουρκογιώργη (μπάσο, τραγούδι).
Το 1983, μετά τη διάλυση των Socrates, ο Σπάθας συνεργάστηκε ως ενορχηστρωτής και κιθαρίστας με καλλιτέχνες όπως οι: Μίκης Θεοδωράκης, Μάνος Χατζηδάκις, Μαρία Φαραντούρη, Γιάννης Μαρκόπουλος, Γιώργος Νταλάρας, Χάρις Αλεξίου, Μανώλης Λιδάκης, Νίκος Αντύπας, Λίνα Νικολακοπούλου, Διονύσης Σαββόπουλος, Μάνος Λοΐζος, Ελένη Καραΐνδρου κ.ά. Επίσης συνέθεσε τη μουσική τριών δίσκων του Βασίλη Λέκκα. Το 1999 κυκλοφόρησε τον πρώτο προσωπικό του δίσκο, στον οποίο είχε συμμετοχή η Χάρις Αλεξίου. 
Σύμφωνα με τον ίδιο, μεγαλύτερες επιρροές του υπήρξαν ο Τζίμι Χέντριξ και ο Τάσος Χαλκιάς. Για την εποχή των Socrates, το παίξιμο του Σπάθα στην ηλεκτρική κιθάρα έχει συγκριθεί με εκείνο του Ρίτσι Μπλάκμορ των Deep Purple. Θεωρείται από τους σπουδαιότερους κιθαρίστες της ελληνικής ροκ σκηνής της εποχής των τελών της δεκαετίας του 1960 μέχρι τα μέσα εκείνης του 1970. Σύμφωνα με τον Matt Barrett (Matt Econopouly), για νέους στην Ελλάδα εκείνης της περιόδου που άκουγαν ροκ, ο Σπάθας ήταν ένας από τους guitar heros τους, μαζί με τον Dorian (Θεόδωρος) Kokas (των Morka). Σύμφωνα με τον μηχανικό ήχου Brent Lambert του στούντιο Kitchen Mastering, αν ο Σπάθας ηχογραφούσε τη δεκαετία του 1970 στην Αμερική, το όνομά του θα είχε γίνει γνωστό σε όλο τον κόσμο.
1778 Αλφβέν

Φυσικά χαρακτηριστικά

Τα φυσικά χαρακτηριστικά του Αλφβέν είναι άγνωστα.
Τσίζκεϊκ

Το τσίζκεϊκ (στα αγγλικά σημαίνει κέικ τυριού) είναι γλυκό που αποτελείται από δύο τουλάχιστον στρώσεις, από τις οποίες η παχύτερη αποτελείται από ένα μείγμα μαλακού τυριού, αυγών και ζάχαρης. Το κατώτερο στρώμα ή βάση αποτελείται από θρυμματισμένα μπισκότα, ζύμη ή σπογγώδες κέικ. Στο τελικό στρώμα το γλυκό διακοσμείται με μαρμελάδα ή φρούτα. Υπάρχει πολύ μεγάλος αριθμός παραλλαγών, πχ. ψημένο ή ψυγείου, με αυγά ή χωρίς, με φρούτα αντί για μαρμελάδα, με τυρί ρικότα, ξινή κρέμα ή μυζήθρα (οπότε και λέγεται μυζηθρόπιτα) αντί για τυρί κρέμα.
Αν και θεωρείται αμερικάνικο γλυκό, εκδοχές του γλυκού παρασκευάζονται για χιλιάδες χρόνια. Οι παλαιότερες αναφορές του γλυκού είναι από τη Αρχαία Ελλάδα, όταν ήταν δημοφιλές φαγητό και στα σχετικά συγγράματα που διασωζόνται αναφέρεται ως πλακούντας. Η μοντέρνα έκδοση του τσίζκέικ, όπως την γνωρίζουμε σήμερα, αναπτύχθηκε το 1872 από τον Ουίλιαμ Λώρενς στη Νέα Υόρκη, στη προσπάθειά του να παραγάγει ένα γαλλικό τυρί. Αντί για το συγκεκριμένο τυρί, δημιούργησε ένα τυρί κρέμα, το οποίο αργότερα πατεντάρισε ο Τζέιμς Κραφτ, και αποτελεί το κύριο συστατικό των τσίζκεϊκ ανά την υφήλιο.
Ρουνικοί λίθοι για την Ελλάδα

Οι ρουνικοί λίθοι για την Ελλάδα (σουηδικά: Greklandsstenarna) είναι περίπου 30 ρουνικοί λίθοι που περιέχουν πληροφορίες σχετικά με ταξίδια αρχαίων Σκανδιναβών στη Βυζαντινή Αυτοκρατορία. Αυτά τα ταξίδια έγιναν κατά τη διάρκεια της περιόδου των Βίκινγκς (793 - 1066) μέχρι και το 1100 και είναι χαραγμένα στην αρχαία σκανδιναβική γλώσσα. Όλοι οι λίθοι που έχουν βρεθεί μέχρι σήμερα, εντοπίζονται στην περιοχή της Σουηδίας. Οι περισσότεροι ανεγέρθηκαν στη μνήμη ορισμένων μελών του Τάγματος των Βαράγγων, που δεν γύρισαν ποτέ πίσω στην πατρίδα τους, αλλά και ορισμένων που γύρισαν πίσω με πλούτη και μία μετά από εντολή πρώην αξιωματικού του Τάγματος.
Σε αυτούς τους λίθους η λέξη Grikkland (Ελλάδα) εμφανίζεται σε τρεις επιγραφές, η λέξη Grikk(j)ar (Έλληνες) εμφανίζεται σε 25, δύο λίθοι αναφέρουν τους άνδρες ως grikkfari, δηλαδή «ταξιδευτές στην Ελλάδα» και ένας αναφέρεται σε Grikkhafnir, δηλαδή «ελληνικά λιμάνια». Συγκρινόμενοι με άλλες ομάδες ρουνικών λίθων, με αποστολές στο εξωτερικό, οι μόνοι που μπορούν να συγκριθούν αριθμητικά είναι αυτοί των ρουνικών λίθων για την Αγγλίας για τις αποστολές στην Αγγλία και οι 26 ρουνικοί λίθοι για τις αποστολές των Βίκινγκς στη Μέση Ανατολή.

Ούπλαντ

Στην περιφέρεια Ούπλαντ, βρίσκονται 18 ρουνικοί λίθοι με σχετικές πληροφορίες για άντρες που ταξίδεψαν στην Ελλάδα (Βυζαντινή Αυτοκρατορία), οι περισσότεροι εκ των οποίων πέθαναν εκεί.

Södermanland

Υπάρχουν επτά ρουνικοί λίθοι στην περιοχή Södermanland που σχετίζονται με ταξίδια στην Ελλάδα. Δύο από αυτές αναφέρονται σε διοικητές του Τάγματος των Βαράγγων και μια ακόμα μιλά για thegn, έναν υψηλόβαθμο πολεμιστή, που πολέμισε και πέθανε μαζί με Έλληνες.

Östergötland

Στην περιοχή Östergötland, υπάρχουν δύο ρουνικοί λίθοι που αναφέρουν την Ελλάδα. Η μια αναφέρει το θάνατο αρκετών αδερφών σε διαφορετικά σημεία της Ευρώπης.

Västergötland

Στην περιοχή Västergötland, υπάρχουν πέντες ρουνικοί λίθοι βαράγγων με ταξίδια στην ανατολή, αλλά μόνο ένα αναφέρεται στην Ελλάδα.

Småland

Υπάρχει μόνο μια ρουνικός λίθοι στην περιοχή Småland που αναφέρεται στην Ελλάδα.
Λουκουμάς

Ο λουκουμάς, (στην κυπριακή διάλεκτο  λοκμάς /λοκμάδες, στα Αραβικά και στα Τούρκικα lokma και στα Ποντιακά "τσιριχτά"), είναι ένα  γλυκό δημοφιλές στα Βαλκάνια και στη Μέση Ανατολή. 
Παρασκευάζεται από ζύμη  μαγιάς τηγανισμένη σε καυτό λάδι. Οι λουκουμάδες έχουν σχήμα σφαιρικό ή κρίκου και περιχύνονται με μέλι ή με σιρόπι, γαρνίρονται με κανέλλα και μερικές φορές με ζάχαρη άχνη. 
Οι λουκουμάδες ονομάζονται σβιγκοί από τους Έλληνες Εβραϊκής καταγωγής, που τους προσφέρουν σαν γλυκό τα Χριστούγεννα. Αναφέρεται ότι η λέξη προέρχεται από τους Ρωμανιώτες, αν και προέρχεται από τη μεσαιωνική γερμανική λέξη swinge. Ένα παρόμοιο γλυκό αναφέρεται στην Ιταλία ως sfingi di San Giuseppe.
Στην  Τουρκία, οι λουκουμάδες προσφέρονται παραδοσιακά στις κηδείες και σε διάφορες εκδηλώσεις .

Ετυμολογία

Η Τούρκικη λέξη lokma σημαίνει τη μπουκιά. Την ίδια σημασία έχει στα Αραβικά (لقمة luqma(t)). Μία παραλλαγή που ονομάζεται لقمة القادي (η μπουκιά του δικαστή) περιγράφεται από τον Muhammad bin Hasan al-Baghdadi τον 13ο αιώνα και παρασκευάζεται στα Αραβικά κράτη μέχρι σήμερα.

Εκφράσεις

Στα ελληνικά, χρησιμοποιείται η λέξη λουκουμάς και υποτιμητικά, αναφερόμενη σε υπέρβαρο ή μαλθακό πρόσωπο ("ρε λουκουμά").
Στάδιο Σίλβιο Πιόλα

Ιστορία

Το γήπεδο άρχιζε να κατασκευάζεται το 1971 και η αρχική σχεδιαζόμενη χωρητικότητα έφτανε τις 25.000 θέσεις. Εγκαινιάστηκε στις 11 Ιανουαρίου 1976 με ένα φιλικό παιχνίδι με αντίπαλο τη Γιουβέντους. Το γήπεδο αρχικά ονομαζόταν ανεπίσημα "Λεωφόρος Κέννεντυ", από το δρόμο που ήταν το γήπεδο. Στις 27 Οκτωβρίου 1997 το στάδιο πήρε το σημερινό του όνομα, προς τιμήν του πρώην ποδοσφαιριστή της Νοβάρα, Σίλβιο Πιόλα.
Το καλοκαίρι του 2010, μετά τον προβιβασμό της Νοβάρα στη Σέριε Β, έγιναν κάποιες ανακαινίσεις, όπως η αλλαγή του χλοοτάπητα, η αντικατάσταση του σκέπαστρου της εξέδρας, ενώ το 2011 που η Νοβάρα προβιβάστηκε στη Σέριε Α έγινε επέκταση του σταδίου, ανεβάζοντας έτσι τη χωρητικότητα από 11.328 σε 17.875 θέσεις.
Μογιάμπα

Γεωγραφία

Η Μογιάμπα βρίσκεται δυτικά της χώρας και βόρεια της Νότιας περ.. Συνορεύει στα βόρεια με το Τονκολίλι, στα βορειοδυτικά με το Πορτ Λόκο και την Δυτική Αγροτική Επαρχία, στα ανατολικά με το Μπο, στα νότια με το Μπόντε και στα δυτικά βρέχεται από τον Ατλαντικό.
Hello World: The Motown Solo Collection

Ημερομηνίες κυκλοφορίας

Στις 12 Ιουνίου 2009, η Universal Music Group, δια μέσω της Hip-O Select, ανακοίνωσε στη σελίδα της στο Twitter ότι το 3-CD set ήταν τώρα διαθέσιμο για προπαραγγελία και ανακοινώθηκε ότι η ημερομηνία κυκλοφορίας ήταν η 3η Ιουλίου. Ωστόσο, μερικά αντίτυπα κυκλοφόρησαν στις 26 Ιουνίου, μια μέρα μετά τον θάνατο του Τζάκσον.
Το set κυκλοφόρησε ψηφιακά στις 30 Ιουνίου στο iTunes. Η ημερομηνία κυκλοφορίας έφερε κάποιες συζητήσεις, καθώς οι άνθρωποι νόμιζαν ότι η Motown χρησιμοποιούσε τη κυκλοφορία για να πάρει γρήγορα λεφτά μετά τον θάνατο του Τζάκσον (είναι το τέταρτο άλμπουμ που κυκλοφόρησε). Αυτές οι φήμες δεν έγιναν δεκτές από τους θαυμαστές που είπαν ότι έλαβαν emails που έλεγαν ότι η ημερομηνία κυκλοφορίας στο iTunes ήταν έτοιμη εκ των προτέρων.
Τυνησιακές γενικές εκλογές 2009

Προεδρικές και βουλευτικές εκλογές διεξήχθησαν στη Τυνησία στις 25 Οκτωβρίου 2009. Τα αποτελέσματα που δημοσιεύθηκαν στις 26 Οκτωβρίου δείχνουν μια περιορισμένη νίκη για τον τωρινό πρόεδρο Ζιν Ελ Αμπιντίν Μπεν Άλι και την κυβερνώσα Συνταγματική Δημοκρατική Ανασύνταξη.

Παρατηρητές

Οι παρατηρητές της Αφρικανικής Ένωσης χαρακτήρισαν τις εκλογές ως "ελεύθερες και δίκαιες". Αντίθετα, τα κόμματα της αντιπολίτευσης έκαναν λόγο για μη ελευθερία του εκλογικού σώματος στο να ψηφίσουν κατά τη διεξαγωγή των εκλογών.
1529 Ότερμα

Φυσικά χαρακτηριστικά

O φασματικός τύπος της Ότερμα είναι P. Η `Οτερμα περιστρέφεται γύρω από τον εαυτό της μία φορά κάθε 12 ως 20 ώρες περίπου.
Στέφανος Λουζινιάνος

Βιογραφικά στοιχεία

Γεννήθηκε στην Λευκωσία της Κύπρου το 1537. Νέος εντάχθηκε στο τάγμα του Αγίου Δομίνικου και άλλαξε το βαφτιστικό του όνομα από Ιάκωβος σε Στέφανος.
Σπούδασε στην πατρίδα του υπό κάποιον Άρμένιο επίσκοπο Ιουλιανό. Σε ηλικία μόλις τριάντα χρονών εξελέγη Βικάριος της Δυτικής Αρχιεπισκοπής της Κύπρου. Μετά την άλωση του νησιού αποδήμησε στην Ιταλία και διέτρεξε πολλούς τόπους συγκεντρώνοντας λύτρα για την εξαγορά των αιχμαλωτισμένων συγγενών του.
Στην Ρώμη γνωρίστηκε με τον πρεσβευτή της Γαλλίας και στάλθηκε στο Παρίσι το 1577, όπου και παρέμεινε διδάσκοντας.
Επέστρεψε στη Ρώμη και απεβίωσε το 1590.
Επτά Πηγές

Οι Επτά Πηγές είναι περιοχή κοντά στο χωριό Αρχάγγελος στη Ρόδο.

Ονομασία

Η περιοχή ονομάστηκε έτσι από τις επτά πηγές που βρίσκονται σε πλαγιά και από τις οποίες αναβλύζει νερό προερχόμενο από τον ποταμό Λουτάνη.Το νερό από τα επτά αυτά σημεία περνώντας μέσα από μια στενή σήραγγα καταλήγει σε μια λίμνη που βρίσκεται στην περιοχή.

Πληροφορίες

Η λίμνη έχει βάθος από 1 έως 8 μέτρα  και μήκος περίπου 200 μέτρα και στην οποία μπορεί κάποιος να κολυμπήσει.Πρόκειται για τεχνητή λίμνη που δημιουργήθηκε χάρη στην κατασκευή ενός φράγματος από τους Ιταλούς, προκειμένου να εφοδιάζουν με νερό το γειτονικό χωριό Κολύμπια.

Σήραγγα

Η σήραγγα που συνδέει το ποτάμι με τη λίμνη ξεκίνησε να κατασκευάζεται το 1920 και ολοκληρώθηκε 11 χρόνια μετά. Η σήραγγα έχει μήκος 150 μέτρα και βάθος 13 μέτρα. Στη μέση της διαδρομής, υπάρχει ένα πηγάδι το οποίο χρησιμεύει ως φωταγωγός και αεραγωγός, ενώ η λίμνη που καταλήγουν τα νερά, περιφράσσεται από φράγμα κι εκεί που ξεχειλίζει σχηματίζεται ένας καταρράκτης.

Διαδρομές

Η διαδρομή προς τις Επτά Πηγές και η ρεματιά με τα πλατάνια και τα πεύκα είναι μεγάλης φυσικής ομορφιάς. Σε όλο το πλάτος της ρεματιάς υπάρχουν γεφυράκια, λίμνη με πάπιες και το ροδίτικο γκιζάνι.
Μεγάλη Δευτέρα

Σύμφωνα με το χριστιανικό εορτολόγιο καθιερώθηκε να ονομάζεται Μεγάλη Δευτέρα η επόμενη ημέρα του εορτασμού της Κυριακής των Βαΐων όπου και ξεκινά η εβδομάδα των Παθών του Ιησού Χριστού.

Ορθόδοξη Εκκλησία

Η Μεγάλη Δευτέρα είναι αφιερωμένη στη μνήμη του Ιωσήφ, του γιου του Ιακώβ, που αναφέρεται στη Παλαιά Διαθήκη και στην άκαρπη συκιά, που την καταράστηκε ο Χριστός και ξεράθηκε μ' ένα του λόγο.
Ο Ιωσήφ ήταν ο μικρότερος υιός του Ιακώβ ο οποίος όμως διώχθηκε από τα αδέλφια του λόγω της ενάρετης ζωής του και αρχικά τον έριξαν σ' ένα λάκκο και προσπάθησαν να εξαπατήσουν το πατέρα τους χρησιμοποιώντας ένα ματωμένο ρούχο ότι δήθεν τον κατασπάραξε κάποιο θηρίο. Αφού δεν μπόρεσαν να εξαπατήσουν τον πατέρα τους, τον πούλησαν σε εμπόρους, οι οποίοι με την σειρά τους τον πούλησαν στον αρχιμάγειρα του βασιλιά της Αιγύπτου, τον Φαραώ Πετεφρή. Εκεί ο Ιωσήφ αφού δεν ενέδωσε στις ερωτικές επιθυμίες της συζύγου του Πετεφρή, συκοφαντήθηκε από την ίδια και ο Φαραώ τον φυλάκισε. Κάποτε όμως ο Φαραώ είδε ένα παράξενο όνειρο και ζήτησε έναν ερμηνευτή. Ο Ιωσήφ ερμήνευσε ότι θα έλθουν στη χώρα επτά χρόνια ευφορίας και επτά ακαρπίας και λιμού. Ο Φαραώ ευχαριστημένος και ενθουσιασμένος από τη σοφία του, έδωσε στον Ιωσήφ αξιώματα. Ο Ιωσήφ διαχειρίσθηκε άριστα την εξουσία και φρόντισε στα δύσκολα χρόνια του λιμού τον λαό. Στα πρόθυρα του λιμού τα αδέρφια του που τον είχαν φθονήσει φανερώθηκαν μπροστά του ζητώντας βοήθεια. Εκείνος όχι μόνο δεν τους κρατούσε κακία, αλλά αντιθέτως τα συγχώρεσε και τα προσκάλεσε μόνιμα στην Αίγυπτο μαζί με τους γονείς του.

Τελετουργία

Κατά την λειτουργική τελετουργία, τη Μεγάλη Δευτέρα το εσπέρας τελείται ο όρθρος της Μεγάλης Τρίτης (Ακολουθία του Νυμφίου).

Λαογραφία

Ο ελληνικός λαός, της υπαίθρου, συνηθίζει τις ημέρες των Αγίων Παθών να τις σηματοδοτεί μία προς μία με μια συγκεκριμένη φράση που αποτελεί στη κυριολεξία τη γενική εικόνα του Ιησού όπως  παρουσιάζεται στα ιερά ευαγγέλια.
Λάκης Πύρζας

Βιογραφικά στοιχεία

Γεννήθηκε στη Φλώρινα το 1880 και μαζί με τους Παύλο Κύρου και Κωνσταντίνο (Κώτα) Χρήστου ήταν από τους πρώτους οπλαρχηγούς που ξεκίνησαν το Μακεδονικό Αγώνα στην περιοχή.
Το Φεβρουάριο του 1904 μετέβη στην Αθήνα προκειμένου να γνωρίσει τον Παύλο Μελά, έτσι ώστε να οργανωθεί η άμυνα εναντίον των Βουλγάρων που άρχισαν να δρουν στην περιοχή της Φλώρινας. Κατόπιν έγραψε στον Έλληνα πρόξενο της Θεσσαλονίκης, Λάμπρο Κορομηλά για την ανάγκη λήψης μέτρων απέναντι στο Βουλγαρικό κίνδυνο. Επίσης γνωστοποίησε στον Έλληνα πρόξενο του Μοναστηρίου Σπυρίδωνα Λεβίδη ότι προτίθεται να συγκροτήσει τριακονταμελές ένοπλο σώμα. Ο Παύλος Μελάς τον είχε ως υπαρχηγό του κατά τις τρεις περιοδείες του στη Δυτική Μακεδονία.
Βρέθηκε με το Μελά στη μοιραία συμπλοκή του Οκτωβρίου του 1904, στη Στάτιστα που στοίχισε τη ζωή του τελευταίου. Λίγο πριν ξεψυχήσει ο Μελάς, ζήτησε από τον Πύρζα να δώσει το σταυρό που φορούσε στη σύζυγό του, και το όπλο του στο γιο του Μίκη. Ο Λάκης Πύρζας εκπλήρωσε την επιθυμία του φίλου του και αρχηγού του και έτσι μετέβη στην Αθήνα, όπου διέμεινε έως τον Ιούνιο του 1904 εργαζόμενος για το Μακεδονικό Κομιτάτο.
Επανήλθε στη Μακεδονία με το ψευδώνυμο του Παύλου Μελά, "Μίκης Ζέζας", υπό τις διαταγές του Γεώργιου Τσόντου (καπετάν Βάρδα). Ήρθε σε ρήξη με τον Κρητικό αξιωματικό και αναγκάστηκε να αποσυρθεί. Μετέβη στην Αίγυπτο και επανήλθε στη Φλώρινα με την απελευθέρωσή της, το 1912.
Πέθανε στη Φλώρινα το 1947.
Πρωτάθλημα Ε.Π.Σ. Αθηνών 1944-45

Το 1945 προκηρύχθηκε το 16ο πρωτάθλημα Α΄ κατηγορίας της ΕΠΣ Αθηνών, το πρώτο μεταπολεμικά. Σε αυτό αρχικά είχαν συμπεριληφθεί οι 8 σύλλογοι που επρόκειτο να λάβουν μέρος στο τελευταίο προπολεμικό πρωτάθλημα 1940-41 (διακόπηκε με την έναρξη του πολέμου). Τελικά το πρωτάθλημα 1944-45 δεν ολοκληρώθηκε, εξαιτίας της διαμάχης Παναθηναϊκού-ΕΠΣΑ που ξεκίνησε τον Απρίλιο του 1945. Είχε καθυστερημένη έναρξη μόλις τον Οκτώβριο 1945 και οριστική διακοπή το Δεκέμβριο. Αντιθέτως, διεξήχθησαν τα πρωταθλήματα Β΄ και Γ΄ κατηγορίας, με πρωτοβουλία όμως των ίδιων των σωματείων και όχι της ΕΠΣΑ. Η μόνη "επίσημη" διοργάνωση της αγωνιστικής περιόδου 1944-45 υπήρξε το "Κύπελλο Ελευθερίας", που διεξήγαγε η ΕΠΟ μεταξύ Απριλίου και Ιουνίου του 1945 με συμμετοχή των περισσότερων από τους συλλόγους των Α' κατηγοριών Πειραιώς και Αθηνών, του οποίου ο τελικός επίσης δεν ολοκληρώθηκε.

Η διαμάχη Παναθηναϊκού - ΕΠΣΑ

Τις ημέρες του Πάσχα 1945, κατά τη διάρκεια των οποίων διεξήχθη από το ΠΟΚ το Κύπελλο Πάσχα, συνέβησαν τραγελαφικά γεγονότα. Στους αγώνες αυτούς ο Παναθηναϊκός χρησιμοποίησε τον ποδοσφαιριστή του Πανιωνίου Γιαννακάκο και η ΕΠΣΑ τιμώρησε τον Παναθηναϊκό με 15νθήμερο αποκλεισμό από κάθε αγωνιστική δράση, ποινή που επικύρωσε η ΕΠΟ. Ο Παναθηναϊκός βλέποντας να χάνει έσοδα από την αδυναμία του να μετάσχει στο Κύπελλο Πάσχα, αρνήθηκε να λάβει μέρος στο πρωτάθλημα της ΕΠΣΑ. Μαζί του συντάχθηκαν άλλα πέντε σωματεία και στο πρωτάθλημα απέμειναν μόνο δύο σύλλογοι: η ΑΕΚ και το Παγκράτι. Η ΕΠΣΑ πρόσθεσε άλλους τέσσερις συλλόγους και το προχώρησε στη διοργάνωση του πρωταθλήματος με έξι συλλόγους που άρχισε το φθινόπωρο.

Β΄ κατηγορία

Στη Β΄ κατηγορία μετείχαν 14 ομάδες και το πρωτάθλημα διοργάνωσαν μόνα τους τα σωματεία, το Μάιο και Ιούνιο του 1945,  Πρωταθλητής αναδείχθηκε ο Φωστήρας με δεύτερο τον Ολυμπιακό Αθηνών, ενώ τρίτος ήταν ο Άτλας. Το φθινόπωρο του 1945, μετά την "ανταρσία" του ΠΑΟ και των σωματείων που τον υποστήριξαν, η ΕΠΣΑ προώθησε τις τρεις αυτές ομάδες της Β΄ κατηγορίας στην Α΄, με αποτέλεσμα την αναστάτωση των μικρότερων κατηγοριών, αφού μέσα στην ίδια σεζόν μετείχαν αρχικά στη Β΄ και έπειτα στην Α΄ κατηγορία.